Каракас ауааԥсыра Венесуела ахада Николас Мадуро идгыларазы амитинг рхы аладырхәит. Амҽышаҽны атәыла апарламент ақәшаҳаҭхеит аҳәынҭқарраҿы аҭынчреи ашәарҭадареи рыхьчаразы ахада иҷыдоу азинқәа иҭара.
Кәтолтәи Ачаа рҭаацәара Очамчыра араион Лабра ақыҭан аӡахәааӡарҭа ашьаҭа ркит 2015 шықәсазы. Иахьа 56 гектар рҟны ирызҳауеит 300 нызқь ӡахәашьап.
Урыстәыла Аконституциахь аиҭакрақәа ралагаларазы Аԥсны абжьыҭара иаҿуп. Атәылаҿы иаартуп алхырҭатә ҭыԥк - Аԥсны иҟоу Урыстәыла Ацҳаражәҳәарҭа ахыбраҿы. Абжьыҭара иалагеит ашьыжь, асааҭ ааба рзы, уи аамҭазы ауаа маҷҩымкәа еизахьан.
Тҟәарчал, ашахтиортә ҳабла Аҟармара х-ӡхыҽҽак ыҟоуп – "Иԥшьоу", "Ирина", "Адау". Ақалақь Тҟәарчалынтә аԥсабаратә цәырҵрақәа рҟынӡа 12 километр бжьоуп. "Адау" – Аԥсны иҟоу аӡхыҽҽақәа зегь реиҳа идууп ҳәа иԥхьаӡоуп, уи аура 100-метрак иреиҳауп.
Ашҭа ҟаԥшь аҟны ихыркәшахеит Аџьынџьтәылатә еибашьраҟны Аиааира 75 шықәса ахыҵра иазкыз апарад. Сынтәа иара мҩаԥган рашәарамза 24 рзы, ари аҽны - 75 шықәса раԥхьа, 1945 шықәсазы имҩаԥган раԥхьатәи аҭоурыхтә парад.
Аԥсуа ҵасла иааӡоу, зхатəы бызшəала ицəажəо Ҭырқəтəыла инхо ҳџьынџьуаҩ Мефҭун Уанаҿа лҭоурых шәаԥхьа ажурналист Сырма Ашəԥҳа ланҵамҭаҿы.
Мшаԥымзазы Аԥсны ахада Аслан Бжьаниа Аминистрцәа реилазаара аструктура ҿыц шьақәирӷәӷәеит, аминистррақәа рхыԥхьаӡара иацлеит, 12 рхаҭыԥан 14 ҟалеит.
2020 шықәса рзы Аԥснытәи ашколқәа ирылгеит 1791-ҩык аҵаҩцәа. Урҭ рҟынтәи 11-ҩык амедалқәа рыманы иалгеит, 64-ҩык "ибзиаӡоуп" ҳәа иалгеит.